Az EGT-Vegyesbizottság 103/2001 határozata

(2001. szeptember 28.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2001. június 19-i 61/2001 EGT-vegyesbizottsági határozat [1] módosította.

(2) Az egy takarmány-adalékanyag végleges engedélyezéséről, valamint új takarmány-adalékanyagok, takarmány-adalékanyagok új alkalmazásai és új készítmények ideiglenes engedélyezéséről szóló, 2000. június 26-i 1353/2000/EK bizottsági rendeletet [2] be kell építeni a Megállapodásba.

(3) Az egy új takarmány-adalékanyag ideiglenes engedélyezéséről szóló, 2000. szeptember 6-i 1887/2000/EK bizottsági rendeletet [3] be kell építeni a Megállapodásba.

(4) Az egy takarmány-adalékanyag végleges, illetve új takarmány-adalékanyagok ideiglenes engedélyezéséről szóló, 2000. november 3-i 2437/2000/EK bizottsági rendeletet [4] be kell építeni a Megállapodásba.

(5) A takarmány-adalékanyagok ideiglenes engedélyezéséről szóló, 2000. november 27-i 2697/2000/EK bizottsági rendeletet [5] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének II. fejezete az 1o. pontot (654/2000/EK bizottsági rendelet) követően a következő pontokkal egészül ki:

"1p. 32000 R 1353: A Bizottság 2000. június 26-i 1353/2000/EK rendelete egy takarmány-adalékanyag végleges engedélyezéséről, valamint új takarmány-adalékanyagok, takarmány-adalékanyagok új alkalmazásai és új készítmények ideiglenes engedélyezéséről (HL L 155., 2000.6.28., 15. o.).

1q. 32000 R 1887: A Bizottság 2000. szeptember 6-i 1887/2000/EK rendelete egy új takarmány-adalékanyag ideiglenes engedélyezéséről (HL L 227., 2000.9.7., 13. o.).

1r. 32000 R 2437: A Bizottság 2000. november 3-i 2437/2000/EK rendelete egy takarmány-adalékanyag végleges, illetve új takarmány-adalékanyagok ideiglenes engedélyezéséről (HL L 280., 2000.11.4., 28. o.).

ls. 32000 R 2697: A Bizottság 2000. november 27-i 2697/2000/EK rendelete a takarmány-adalékanyagok ideiglenes engedélyezéséről (HL L 319., 2000.12.16., 1. o.)."

.

2. cikk

Az 1353/2000, az 1887/2000, a 2437/2000 és a 2697/1999 bizottsági rendelet izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2001. szeptember 29-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [6].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. szeptember 28-án.

Az EGT-Vegyesbizottság részéről

az elnök

E. Bull

[1] HL L 238., 2001.9.6., 3. o.

[2] HL L 155., 2000.6.28., 15. o.

[3] HL L 227., 2000.9.7., 13. o.

[4] HL L 280., 2000.11.4., 28. o.

[5] HL L 319., 2000.12.16., 1. o.

[6] Alkotmányos követelmények nem merültek fel.

--------------------------------------------------